Rilee ŉ moet vir WB-wedstrydeRilee Rossouw het nie vir die Kiwi-boulers teruggestaan nie. Foto: Twitter. Party mense hou baie van kaassmeer, terwyl ander hul neuse optrek wanneer hulle dit op ŉ toebroodjie sien. Dieselfde kan seker van Rilee Rossouw gesê word – óf jy hou van hom in die Protea-span, óf jy is nog nie heeltemal oortuig nie. Tog is sy kolf deesdae besig om vir elke ongelowige Thomas ŉ rede te gee om in sy T20-vermoëns te glo. Die 33-jarige hotklou het in gister se Wêreldbeker-opwarmingswedstryd die wind uit Nieu-Seeland se seile met sy onoorwonne beurt van 54 lopies vanaf 32 aflewerings gehaal. Ja, die Proteas moes slegs 99 lopies vir ŉ oorwinning aanteken, maar die wedstryd moet steeds gewen word en Rossouw het beslis sy kant gebring. “Rilee se spelpeil is tans ongelooflik en hy laat kolfwerk makliker lyk as wat dit eintlik is,” het ŉ tevrede Keshav Maharaj ná gister se aksie gesê. Moet asseblief nie van daardie twee nulletjies op ŉ streep teen Indië vergeet nie, sal die skeptici ŉ mens herinner. Dan moet jy ook nie van die onoorwonne honderdtal in die daaropvolgende kragmeting vergeet nie, sal die onmiddellike teenantwoord wees. Sedert sy terugkeer tot die Protea-opset het hy 285 lopies teen ŉ gemiddeld van 71,25 gemoker. Hy slaan sy lopies teen ŉ treftempo van 178. Vergeet van die apteek; Rossouw se kolfwerk sorg sommer vir die nodige adrenalien-inspuiting. Rossouw se T20-beurte sedert sy Protea-terugkeer: 4 teen Engeland 96* teen Engeland 31 teen Engeland 0 teen Indië 0 teen Indië 100* teen Indië 54* teen Nieu-Seeland (Wêreldbeker-opwarmingswedstryd) Bavuma kan terugkeer maak Die Proteas speel môre in nog ŉ opwarmingswedstryd teen Bangladesj en volgens Maharaj behoort Temba Bavuma weer deel van die aksie te wees. Die Proteas se witbalkrieketkaptein – wat deesdae kwaai met sy spelpeil sukkel – het die afgelope paar wedstryde weens ŉ virus misgeloop. Rilee Rossouw T20 stats in 2022: Runs: 1099Avg: 39.25Strike Rate: 175.27 Average/Strike Rate vs Pace and Spin Vs Pace: 35.9 Avg/177.28 SRVs Spin: 54.4 Avg/171.6 SR Avg/SR in Phases: Powerplay: 26.7 Avg/160.7 SRMiddle-overs: 59 Avg/171.2 SRDeath: 35.8 Avg/232.5 SR pic.twitter.com/iGHlOI87p6 — Random Cricket Stats (@randomcricstat) September 19, 2022